બેંક ગોટાળા મામલે ભાગેડુ વિજય માલ્યા દ્વારા અરુણ જેટલી સાથે મુલાકાતની વાત કબૂલ્યા બાદ ભારતીય રાજકારણમાં તોફાન આવી ગયુ છે. કોંગ્રેસ-ભાજપ એકબીજા પર આરોપ લગાવી રહ્યા છે. આ મામલે ગુરુવારે કોંગ્રેસ અધ્યક્ષ રાહુલ ગાંધીએ પ્રેસ કોન્ફરન્સ બોલાવી. રાહુલ ગાંધીએ અરુણ જેટલી પર આરોપ લગાવ્યો કે કોંગ્રેસ સાંસદ પી એલ પુનિયાએ વિજય માલ્યા અને નાણાંમંત્રી અરુણ જેટલીની મુલાકાત થતા જોઈ હતી. તેઓ આના સાક્ષી છે. પ્રેસ કોન્ફરન્સમાં હાજર કોંગ્રેસ સાંસદ પુનિયાએ કહ્યુ કે મે એક માર્ચ 2016 ના રોજ સાંસદની સેન્ટ્રલ હોલમાં નાણાંમંત્રી અરુણ જેટલી અને વિજય માલ્યા વચ્ચેની મુલાકાત જોઈ હતી.